སྤྱི་ལོ༢༠༡༦ཟླ༡ཚེས༡༦རེས་གཟའ་སྤེན་པའི་ཉིན།ཐེ་ཝན་གྱིས་སྐབས་བཞི་བའི་སྲིད་འཛིན་འོས་བསྡུ་ཆེན་མོ་སྤེལ་ཡོད་པ་དང་།ལྕམ་ཚེ་ཡིན་ཝེན་ལགས་མི་རྣམས་པའི་ཚོད་དཔག་བྱས་པ་ཇི་བཞིན་འོས་ཤོག་ས་ཡ་དྲུག་ལྷག་ཐོབ་ཏེ་སླ་བོའི་ངང་ཐེ་ཝན་གྱི་སྐབས་བཞི་བའི་སྲིད་འཛིན་འོས་བསྡུའི་ཁྲོད་རྒྱལ་ཁ་ཐོབ་ནས།ཐེ་ཝན་ལོ་རྒྱུས་སྟེང་གི་བུད་མེད་སྲིད་འཛིན་ཐོག་མ་དང་།ཐེ་ཝན་དམངས་གཙོ་ཡར་ཐོན་ཚོགས་པའི་སྲིད་འཛིན་གཉིས་པར་གྱུར་ཞིང་།ཐེ་ཝན་གྱི་སྐབས་གསུམ་པའི་སྲིད་ཚོགས་རེས་མོས་ཀྱི་འཕེལ་རིམ་དེ་བདེ་ལེགས་ངང་འགྲུབ་པ་དང་ཆབས་ཅིགཐེ་ཝན་གྱི་སྲིད་འཛིན་ཐད་ཀར་འདེམས་པའི་སྲོལ་ཚུགས་པ་ནས་བཟུང་བའི་སྲིད་འཛིན་ཨང་བཞི་པ་དེ་ཆགས་པ་རེད།ལྕམ་ཚེ་ཡིན་ཝེན་ལགས་སྤྱི་ལོ༡༩༥༦ཟླ༨ཚེས༣༡ཉིན།ཐེ་པེ་གྲོང་ཁྱེར་ཀྲུང་ཧྲན་ཁུལ་དུ་སྐྱེས་ཤིང་།ཚེ་ཡིན་ཝེན་གྱི་སྤོ་བོ་ནི་ཧྥང་ཧྲན་ཞང་ཧྥིན་ཀང་གི་བྱེས་པ་ཝང་རིགས་ཀྱི་ཡིན་ཞིང་།རྨོ་མོ་ནི་ཧྲི་ཙི་ཞང་ཕེ་ཝན་རིགས་ཀྱི་ཡིན་པས།ལྕམ་ཚེ་ཡིན་ཝེན་གྱི་ལུས་སྟེང་ན་བྱེས་པ་དང་གདོད་མིའི་མི་རིགས་གཉིས་ཀའི་ཁྲག་རྒྱུད་ཡོད་པ་རེད།